ANAN แจ้งปิดบ.ย่อย 3 แห่ง ยันไม่กระทบธุรกิจ
ANAN แจ้งปิดบ.ย่อย 3 แห่ง ยันไม่กระทบธุรกิจ
15 ม.ค. 2564

บริษัท อนันดา ดีเวลลอปเม้นท์ จำกัด (มหาชน) หรือ ANAN เปิดเผยข้อมูลผ่านระบบสารสนเทศตลาดหลักทรัพย์แห่งประเทศไทย (SET) ระบุว่า บริษัทได้จดทะเบียนเลิกบริษัทย่อย จำนวน 3 บริษัท ซึ่งประกอบด้วย 1.บริษัทอนันดา เอแพค บางจาก จำกัด 2.บริษัท แอชตัน สีลม จำกัด และ 3.บริษัท ไอดีโอ นิว พระราม 9 จำกัด ซึ่งเป็นบริษัทย่อยที่บริษัทถือหุ้นร้อยละ 100 ของทุนที่ออกและเรียกชำระแล้วทั้งหมด ต่อกรมพัฒนาธุรกิจการค้ากระทรวงพาณิชย์ เป็นที่เรียบร้อยแล้ว เมื่อวันที่ 12 มกราคม 2564 ปัจจุบันบริษัทย่อยทั้ง 3 บริษัทอยู่ระหว่างดำเนินการชำระบัญชี
ทั้งนี้ การเลิกบริษัทย่อยดังกล่าว ไม่ส่งผลกระทบต่อการดำเนินงานของบริษัทแต่อย่างใด เนื่องจากปัจจุบันไม่มีการดำเนินงานใดๆ ในบริษัทย่อยทั้ง 3 บริษัท